Blaze7451/Wiki-th-20250601 huggingface dataset:
เทพบุตรสุดเวหา

เทพบุตรสุดเวหา จากบทประพันธ์ของ ตรี อภิรุม หรือ เทพ ชุมสาย ณ อยุธยา เป็นนวนิยายแนวลี้ลับ ออกพิมพ์เป็นครั้งแรกในนิตยสารดาราภาพยนตร์เมื่อปี พ.ศ. 2535 และได้ทำเป็น พ็อกเก็ตบุ๊ค ในปี พ.ศ. 2536 ก่อนที่จะมีละครเรื่องนี้ออกอากาศ ออกอากาศครั้งแรกเมื่อวันที่ 7 ตุลาคม พ.ศ. 2536 - 30 ธันวาคม พ.ศ. 2536 เวลา 20.30 น.- 22.00 น.ทางสถานีวิทยุโทรทัศน์กองทัพบก ผลิดโดย บริษัท กันตนา กรุ๊ป จำกัด นำแสดงโดย คริสโตเฟอร์ มาวิน , สกาวใจ พูนสวัสดิ์ , ภคกุล สนิทวงศ์ ณ อยุธยา ชไมพร สิทธิวรนันท์ ปภัสรา ชุตานุพงศ์ (เตชะไพบูลย์) และ กรรชัย กำเนิดพลอย
และในปี พ.ศ. 2558 ละครเรื่องนี้ได้ถูกนำมารีเมคอีกครั้ง ผลิตโดย บริษัท ดีวัน ทีวี จำกัด โดยผู้จัด พรสุดา ต่ายเนาว์คง นำแสดงโดย อัชชา นามปาน, นิศาชล ต้วมสูงเนิน, วฤษฎิ์ ศิริสันธนะ, ซินดี้ เบอร์บริดจ์ กำกับการแสดงโดย อนุวัฒน์ ถนอมรอด บทโทรทัศน์โดย เอื้องอรุณ สมิตสุวรรณ , เทอดโชค เกียรติสุขเกษม , วิริยาภรณ์ จุนหะวิทยา ออกอากาศทางทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 เริ่มตอนแรกวันที่ 21 สิงหาคม พ.ศ. 2558 - 22 กันยายน พ.ศ. 2558 เวลา 18.35 น. - 19.50 น.
ต่อจากละคร ปาฏิหาริย์รักข้ามขอบฟ้า

**รายชื่อนักแสดง**

**เพลงประกอบละคร**
 พ.ศ. 2536
# เพลง เทพบุตรสุดเวหา (เพลงเปิดเรื่อง , เพลงปิดเรื่อง) - ขับร้องโดย : กฤช ผ่องสุวรรณ - คำร้อง/ทำนอง : สมจิตต์ มุรธาธัญลักษณ์ - เรียบเรียง : รณภพ อรรคราช
 พ.ศ. 2558
# เพลง รักแท้ที่มีตัวตน (เพลงเปิดเรื่อง) - ขับร้องโดย : ดิษย์กรณ์ ดิษยนันทน์ - คำร้อง/ทำนอง : เหมือนเพชร อำมะระ - เรียบเรียง : พิเชฐ ทรัพย์เจริญ
# เพลง ได้ยินหัวใจตัวเองเรียกหาเธอ (เพลงปิดเรื่อง) - ขับร้องโดย : อัชชา นามปาน - คำร้อง/ทำนอง : เหมือนเพชร อำมะระ - เรียบเรียง : พิเชฐ ทรัพย์เจริญ

**แหล่งข้อมูลอื่น**
 เทพบุตรสุดเวหา (2558)-  เรื่องย่อละคร เทพบุตรสุดเวหา (2558) : กระปุก-  Official Fanpage
หมวดหมู่:นวนิยายไทย
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในปี พ.ศ. 2536
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ช่อง 3 เอชดี
สรวปัลลี ราธากฤษณัน

ดร. สรวปัลลี ราธากฤษณัน (डा॰ सर्वपल्ली राधाकृष्णन) (5 กันยายน พ.ศ. 2431 – 17 เมษายน พ.ศ. 2518) เป็นรองประธานาธิบดีคนแรกของประเทศอินเดีย (พ.ศ. 2495 – 2505) และต่อมาได้เป็นประธานาธิบดีอินเดียคนที่สอง (พ.ศ. 2505 – 2510) และยังเป็นผู้ที่เคยร่วมขบวนกับมหาตมา คานธี และชวาหระลาล เนห์รู
หมวดหมู่:ประธานาธิบดีอินเดีย
หมวดหมู่:นักปรัชญาชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:ชาวเตลูกู
หมวดหมู่:บุคคลจากเจนไน
หมวดหมู่:ผู้ได้รับพัวร์เลอเมรีท (ชั้นพลเรือน)
กลุ่มอาการระยะคิวทียาว

กลุ่มอาการระยะคิวทียาว (Long QT syndrome) เป็นโรคที่พบน้อยชนิดหนึ่งซึ่งทำให้ผู้ป่วยมีการนำไฟฟ้าของหัวใจผิดปกติ เพิ่มความเสี่ยงต่อการมี torsade de pointes (ภาวะหัวใจเต้นผิดจังหวะชนิดหนึ่ง) ภาวะหัวใจเต้นผิดปกติแต่ละครั้งอาจทำให้มีอาการต่างๆ กัน ตั้งแต่รู้สึกใจสั่น หมดสติ หรือเสียชีวิตได้ทันทีเนื่องจากการมีภาวะหัวใจห้องล่างเต้นไม่เป็นจังหวะ (ventricular fibrillation) ซึ่งการเกิดภาวะหัวใจเต้นผิดปกติแต่ละครั้งอาจเกิดจากเหตุกระตุ้นได้หลายอย่าง ขึ้นกับชนิดย่อยของโรค
ชื่อกลุ่มอาการระยะคิวทียาว มาจากลักษณะปรากฏในการตรวจคลื่นไฟฟ้าหัวใจ (electrocardiogram) ซึ่งจะพบมีช่วง QT ยาวกว่าปกติ

**อ้างอิง**
หมวดหมู่:สรีรวิทยาไฟฟ้าของหัวใจ
หมวดหมู่:โรคของไอออนแชนเนล
หมวดหมู่:โรคทางพันธุกรรม
หมวดหมู่:กลุ่มอาการ
หมวดหมู่:โรงแรมในกรุงเทพมหานคร

โรงแรมที่ตั้งอยู่ในกรุงเทพมหานคร
กรุงเทพมหานคร
หมวดหมู่:สิ่งก่อสร้างในกรุงเทพมหานคร
หมวดหมู่:การท่องเที่ยวในกรุงเทพมหานคร
หมวดหมู่:โรงแรมในจังหวัดชลบุรี

โรงแรมที่ตั้งอยู่ในจังหวัดชลบุรี
หมวดหมู่:โรงแรมในประเทศไทยแบ่งตามจังหวัด
หมวดหมู่:สิ่งก่อสร้างในจังหวัดชลบุรี
หมวดหมู่:การท่องเที่ยวในจังหวัดชลบุรี
เชฟโรเลต เบลแอร์

เชฟโรเลต เบลแอร์ (Chevrolet Bel Air) เป็นรถนั่งขนาดใหญ่ที่ผลิตโดยเชฟโรเลต ในเครือเจเนรัลมอเตอร์ ระหว่างรุ่นปี ค.ศ. 1950 จนถึง ค.ศ. 1975 ในช่วงแรก ชื่อ "เบลแอร์" ถูกใช้ในเพียงรถหลังคาแข็งสองประตูของเชฟโรเลตเท่านั้น เพื่อให้แยกออกจากรุ่นสไตล์ไลน์และฟลีตไลน์อย่างชัดเจน จนในปี 1953 ชื่อเบลแอร์ได้แยกตัวออกมาเป็นรุ่นของตัวเอง และได้ฐานะเป็นรถธง หรือรถที่หรูหราที่สุดของเชฟโรเลต รวมถึงมีตัวถังให้เลือกหลายแบบมากขึ้น แต่ภายหลังจากที่เชฟโรเลต อิมพาลาเปิดตัวในในปี 1958 เบลแอร์จึงถูกลดระดับความหรูหราลงเป็นอันดับสอง และถูกลดระดับลงมาเรื่อย ๆ กระทั่งกลายเป็นเพียงรถระดับเริ่มต้นของเชฟโรเลตในปี 1973 แต่เบลแอร์ก็ยังคงถูกผลิตอย่างต่อเนื่อง จนยุติการผลิตในสหรัฐอเมริกาในปี 1975 ส่วนในแคนาดามีการผลิตเพื่อขายภายในประเทศเท่านั้นจนถึงปี 1981

**รุ่นที่ 1 (ค.ศ. 1950–1955)**

**รุ่นที่ 2 (ค.ศ. 1955–1958)**

**รุ่นที่ 3 (ค.ศ. 1958)**

**รุ่นที่ 4 (ค.ศ. 1959–1960)**

**รุ่นที่ 5 (ค.ศ. 1960–1964)**

**รุ่นที่ 6 (ค.ศ. 1964–1971)**

**รุ่นที่ 7 (ค.ศ. 1971–1975)**
หมวดหมู่:รถเชฟโรเลต
หมวดหมู่:ยานพาหนะที่ได้รับการแนะนำในปี พ.ศ. 2493
หมวดหมู่:ยานพาหนะตำรวจ
ตำบลม่วงตึ๊ด

ม่วงตึ๊ด เป็นตำบลหนึ่งในอำเภอภูเพียง จังหวัดน่าน เป็นที่ตั้งของที่ว่าการอำเภอภูเพียง และวัดพระธาตุแช่แห้ง ปัจจุบันเป็นพระอารามหลวง องค์พระธาตุตั้งอยู่บนเนินเขาลูกเตี้ย ๆ เป็นสีทองสุกปลั่ง สามารถมองเห็นได้แต่ไกล เนื่องจากสูงถึง 2 เส้น เป็นอนุสรณ์ของความรักและความสัมพันธ์ ระหว่างเมืองน่านกับเมืองสุโขทัยในอดีต

**ที่ตั้งและอาณาเขต**
ตำบลม่วงตึ๊ดมีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อตำบลฝายแก้ว อำเภอภูเพียง- ทิศตะวันออก ติดต่อตำบลน้ำเกี๋ยน อำเภอภูเพียง- ทิศใต้ ติดต่อตำบลท่าน้าว อำเภอภูเพียง- ทิศตะวันตก ติดต่อตำบลในเวียงและตำบลดู่ใต้ อำเภอเมืองน่าน

**การแบ่งเขตการปกครอง**

**การปกครองส่วนภูมิภาค**
ตำบลม่วงตึ๊ดแบ่งพื้นที่การปกครองออกเป็น 5 หมู่บ้าน ได้แก่

**การปกครองส่วนท้องถิ่น**
ท้องที่ตำบลม่วงตึ๊ด มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลม่วงตึ๊ด ครอบคลุมพื้นที่ตำบลม่วงตึ๊ดทั้งหมด ซึ่งเป็นสภาตำบลม่วงตึ๊ดที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลม่วงตึ๊ดในวันที่ 25 ธันวาคม พ.ศ. 2539

**อ้างอิง**
ม่วงตึ๊ด
ม่วงตึ๊ด
ตำบลฝายแก้ว

ฝายแก้ว เป็นตำบลในอำเภอภูเพียง จังหวัดน่าน มีพื้นที่ตรงข้ามกับเทศบาลเมืองน่านเพียงข้ามสะพาน ปัจจุบันจึงเป็นที่ตั้งของศูนย์ราชการหลายแห่งของจังหวัดน่าน คือ สำนักงานสหกรณ์/ตรวจบัญชีสหกรณ์จังหวัดน่าน สำนักงานปศุสัตว์จังหวัดน่าน สำนักงานสรรพากรพื้นที่น่าน สำนักงานอุตสาหกรรมจังหวัดน่าน สำนักงานปฏิรูปที่ดินจังหวัดน่าน สำนักงานธนารักษ์พื้นที่น่าน สำนักงานเขตพื้นที่การศึกษามัธยมศึกษาน่าน สำนักงานโยธาธิการและผังเมืองจังหวัดน่าน เป็นที่ตั้งของการทหาร คือ กรมทหารพรานที่ 32 เป็นที่ตั้งของการสาธารณสุข คือ โรงพยาบาลค่ายสุริยพงษ์ รวมทั้งยังเป็นที่ตั้งของสถานศึกษาสำคัญอย่างมหาวิทยาลัยเทคโนโลยีราชมงคลล้านนา น่าน

**ที่ตั้งและอาณาเขต**
ตำบลฝายแก้วมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อตำบลเมืองจัง อำเภอภูเพียง ตำบลดู่พงษ์ และตำบลพงษ์ อำเภอสันติสุข - ทิศตะวันออก ติดต่อตำบลแม่จริมและตำบลหนองแดง อำเภอแม่จริม - ทิศใต้ ติดต่อตำบลม่วงตึ๊ด และตำบลน้ำเกี๋ยน อำเภอภูเพียง - ทิศตะวันตก ติดต่อตำบลในเวียง และตำบลผาสิงห์ อำเภอเมืองน่าน

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 17 หมู่บ้าน ได้แก่
*หมู่ 1 บ้านท่าล้อ
*หมู่ 2 บ้านแสงดาว
*หมู่ 3 บ้านฝายแก้ว
*หมู่ 4 บ้านทุ่งน้อย
*หมู่ 5 บ้านน้ำใส
*หมู่ 6 บ้านหัวเวียงเหนือ
*หมู่ 7 บ้านปัวชัย
*หมู่ 8 บ้านน้ำต้วน
*หมู่ 9 บ้านบุปผาราม
*หมู่ 10 บ้านดงป่าสัก
*หมู่ 11 บ้านห้วยคำ
*หมู่ 12 บ้านแหด
*หมู่ 13 บ้านคั้งถี่
*หมู่ 14 บ้านห้วยไฮ
*หมู่ 15 บ้านนิคม
*หมู่ 16 บ้านหนองเจริญ
*หมู่ 17 บ้านแสงดาวพัฒนา

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลฝายแก้ว มีพื้นที่ครอบคลุมตำบลฝายแก้วทั้งหมด

**อ้างอิง**
ฝายแก้ว
ฝายแก้ว
ตำบลเมืองจัง

เมืองจัง เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณตอนเหนือสุดของอำเภอ

**ที่ตั้ง**
 ทิศเหนือ ติดต่อตำบลบ่อ อำเภอเมืองน่าน และตำบลป่าแลวหลวง อำเภอสันติสุข - ทิศตะวันออก ติดต่อตำบลดู่พงษ์ อำเภอสันติสุข - ทิศใต้ ติดต่อตำบลฝายแก้ว อำเภอภูเพียง - ทิศตะวันตก ติดต่อตำบลผาสิงห์ อำเภอเมืองน่าน

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 11 หมู่บ้าน ได้แก่
*หมู่ 1 บ้านหาดเค็ด
*หมู่ 2 บ้านเมืองจังใต้
*หมู่ 3 บ้านหาดผาขน
*หมู่ 4 บ้านเมืองหลวง
*หมู่ 5 บ้านเมืองจังเหนือ
*หมู่ 6 บ้านจัดสรร
*หมู่ 7 บ้านสบยาว
*หมู่ 8 บ้านราษฎร์สามัคคี
*หมู่ 9 บ้านใหม่สามัคคี
*หมู่ 10 บ้านเมืองจังใหม่พัฒนา
*หมู่ 11 บ้านมงคลเจริญสุข

**การปกครองส่วนท้องถิ่น**
องค์การบริหารส่วนตำบลเมืองจังมีพื้นที่ครอบคลุมตำบลเมืองจังทั้งหมด

**อ้างอิง**
เมืองจัง
เมืองจัง
ตำบลน้ำเกี๋ยน

น้ำเกี๋ยน เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศตะวันออกของอำเภอ

**ที่ตั้ง**
 ทิศเหนือ ติดต่อตำบลฝายแก้ว อำเภอภูเพียง - ทิศตะวันออก ติดต่อตำบลหนองแดง อำเภอแม่จริม - ทิศใต้ ติดต่อตำบลน้ำแก่น อำเภอภูเพียง - ทิศตะวันตก ติดต่อตำบลม่วงตึ๊ดและตำบลท่าน้าว อำเภอภูเพียง

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 5 หมู่บ้าน ได้แก่
*หมู่ 1 บ้านน้ำเกี๋ยนใต้
*หมู่ 2 บ้านน้ำเกี๋ยนเหนือ
*หมู่ 3 บ้านต้นกอก
*หมู่ 4 บ้านใหม่พัฒนา
*หมู่ 5 บ้านใหม่สันติสุข

**การปกครองส่วนท้องถิ่น**
องค์การบริหารส่วนตำบลน้ำเกี๋ยนมีพื้นที่ครอบคลุมตำบลน้ำเกี๋ยนทั้งหมด

**อ้างอิง**
น้ำเกี๋ยน
น้ำเกี๋ยน
ตำบลน้ำแก่น

น้ำแก่น เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศใต้ของอำเภอ

**ที่ตั้งและอาณาเขต**
ตำบลน้ำแก่นมีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อตำบลน้ำเกี๋ยน อำเภอภูเพียง- ทิศตะวันออก ติดต่อตำบลหนองแดง ตำบลหมอเมือง และตำบลน้ำปาย อำเภอแม่จริม - ทิศใต้ ติดต่อตำบลนาเหลือง อำเภอเวียงสา- ทิศตะวันตก ติดต่อตำบลนาปังและตำบลท่าน้าว อำเภอภูเพียง

**การแบ่งเขตการปกครอง**

**การปกครองส่วนภูมิภาค**
ตำบลน้ำแก่นแบ่งพื้นที่การปกครองออกเป็น 10 หมู่บ้าน ได้แก่

**การปกครองส่วนท้องถิ่น**
ท้องที่ตำบลน้ำแก่น มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลน้ำแก่น ครอบคลุมพื้นที่ตำบลน้ำแก่นทั้งหมด ซึ่งเป็นสภาตำบลน้ำแก่นที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลน้ำแก่นในวันที่ 25 ธันวาคม พ.ศ. 2539

**ประชากร**
พื้นที่ตำบลน้ำแก่นประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 4,481 คน แบ่งเป็นชาย 2,219 คน หญิง 2,262 คน (เดือนธันวาคม 2564) เป็นตำบลที่มีจำนวนประชากรมากเป็นอันดับที่ 3 จาก 7 ตำบลในท้องที่อำเภอภูเพียง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
น้ำแก่น
น้ำแก่น
ตำบลนาปัง

นาปัง เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศใต้ของอำเภอ

**ที่ตั้ง**
 ทิศเหนือ ติดต่อตำบลท่าน้าว อำเภอภูเพียง- ทิศตะวันออก ติดต่อตำบลน้ำแก่น อำเภอภูเพียง- ทิศใต้ ติดต่อตำบลนาเหลือง อำเภอเวียงสา- ทิศตะวันตก ติดต่อตำบลดู่ใต้และตำบลกองควาย อำเภอเมืองน่าน

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 6 หมู่บ้าน ได้แก่- หมู่ 1 บ้านน้ำลัด- หมู่ 2 บ้านนาปัง- หมู่ 3 บ้านม่วงใหม่- หมู่ 4 บ้านก๊อดแก้ว- หมู่ 5 บ้านสบแก่น- หมู่ 6 บ้านม่วงใหม่พัฒนา

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลนาปัง มีพื้นที่ครอบคลุมตำบลนาปังทั้งหมด

**อ้างอิง**
นาปัง
นาปัง
ตำบลท่าน้าว

ท่าน้าว เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศตะวันตกของอำเภอ

**ที่ตั้ง**
 ทิศเหนือ ติดต่อตำบลม่วงตึ๊ด อำเภอภูเพียง- ทิศตะวันออก ติดต่อตำบลน้ำแก่นและตำบลน้ำเกี๋ยน อำเภอภูเพียง - ทิศใต้ ติดต่อตำบลนาปัง อำเภอภูเพียง - ทิศตะวันตก ติดต่อตำบลดู่ใต้ อำเภอเมืองน่าน

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 7 หมู่บ้าน ได้แก่
*หมู่ 1 บ้านกอก
*หมู่ 2 บ้านท่าน้าว
*หมู่ 3 บ้านหัวนา
*หมู่ 4 บ้านหนองรัง
*หมู่ 5 บ้านนาข่อย
*หมู่ 6 บ้านหนองแดง
*หมู่ 7 บ้านแช่พลาง

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลท่าน้าว มีพื้นที่ครอบคลุมตำบลท่าน้าวทั้งหมด

**อ้างอิง**
ท่าน้าว
ท่าน้าว
ตำบลบ้านฟ้า

บ้านฟ้า เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางทิศใต้ของอำเภอ

**ที่ตั้ง**
 ทิศเหนือ ติดต่อตำบลสวด อำเภอบ้านหลวง - ทิศตะวันออก ติดต่อตำบลแม่ขะนิง อำเภอเวียงสา - ทิศใต้ ติดต่อตำบลยาบหัวนา อำเภอเวียงสา- ทิศตะวันตก ติดต่อตำบลสะเอียบ อำเภอสอง จังหวัดแพร่

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 8 หมู่บ้าน ได้แก่
*หมู่ 1 บ้านเป้า
*หมู่ 2 บ้านนาวี
*หมู่ 3 บ้านฟ้า
*หมู่ 4 บ้านทุ่งข่า
*หมู่ 5 บ้านดู่
*หมู่ 6 บ้านป่าต้าง
*หมู่ 7 บ้านคือ
*หมู่ 8 บ้านโปร่งศรี

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ้านฟ้า มีพื้นที่ครอบคลุมตำบลบ้านฟ้าทั้งหมด

**อ้างอิง**
บ้านฟ้า
บ้านฟ้า
ตำบลสวด

สวด เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางตอนกลางของอำเภอ

**ที่ตั้ง**
 ทิศเหนือ ติดต่อตำบลบ้านพี้ อำเภอบ้านหลวง- ทิศตะวันออก ติดต่อตำบลสะเนียน อำเภอเมืองน่าน และตำบลแม่ขะนิง อำเภอเวียงสา - ทิศใต้ ติดต่อตำบลบ้านฟ้า อำเภอบ้านหลวง - ทิศตะวันตก ติดต่อตำบลป่าคาหลวง อำเภอบ้านหลวง และตำบลเชียงม่วน อำเภอเชียงม่วน จังหวัดพะเยา

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 8 หมู่บ้าน ได้แก่
*หมู่ 1 บ้านหลวง
*หมู่ 2 บ้านหล่ายทุ่ง
*หมู่ 3 บ้านดอย
*หมู่ 4 บ้านป่าเป๋ย
*หมู่ 5 บ้านดอน
*หมู่ 6 บ้านทุ่งผึ้ง
*หมู่ 7 บ้านสวนเสด็จ
*หมู่ 8 บ้านเจริญราษฎร์

**การปกครองส่วนท้องถิ่น**
องค์การบริหารส่วนตำบลสวดมีพื้นที่ครอบคลุมตำบลสวดทั้งหมด

**สถานที่สำคัญ**
สถานีอนามัยตำบลสวด
*องค์การบริหารส่วนตำบลสวด

**อ้างอิง**
สวด
สวด
ตำบลป่าคาหลวง

ป่าคาหลวง เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางตอนกลางของอำเภอ เป็นที่ตั้งของที่ว่าการอำเภอบ้านหลวง

**ที่ตั้ง**
 ทิศเหนือ ติดต่อตำบลบ้านพี้ อำเภอบ้านหลวง - ทิศตะวันออก ติดต่อตำบลสวด อำเภอบ้านหลวง - ทิศใต้ ติดต่อตำบลสวด อำเภอบ้านหลวง - ทิศตะวันตก ติดต่อตำบลเชียงม่วน อำเภอเชียงม่วน จังหวัดพะเยา

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 5 หมู่บ้าน ได้แก่
*หมู่ 1 บ้านป่าคา
*หมู่ 2 บ้านป่าคาใหม่
*หมู่ 3 บ้านวังยาว
*หมู่ 4 บ้านนาหวาย
*หมู่ 5 บ้านนาหวายใหม่

**การปกครองส่วนท้องถิ่น**
องค์การบริหารส่วนตำบลป่าคาหลวงมีพื้นที่ครอบคลุมตำบลป่าคาหลวงทั้งหมด

**สถานที่สำคัญ**
ที่ว่าการอำเภอบ้านหลวง
*โรงพยาบาลบ้านหลวง
*สถานีตำรวจภูธรบ้านหลวง

**อ้างอิง**
ป่าคาหลวง
ป่าคาหลวง
ตำบลบ้านพี้

บ้านพี้ เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางทิศเหนือของอำเภอ

**ที่ตั้ง**
 ทิศเหนือ ติดต่อตำบลสระ อำเภอเชียงม่วน จังหวัดพะเยา - ทิศตะวันออก ติดต่อตำบลสะเนียน อำเภอเมืองน่าน - ทิศใต้ ติดต่อตำบลสวดและตำบลป่าคาหลวง อำเภอบ้านหลวง - ทิศตะวันตก ติดต่อตำบลเชียงม่วน อำเภอเชียงม่วน จังหวัดพะเยา

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 5 หมู่บ้าน ได้แก่
*หมู่ 1 บ้านเกษตรสมบูรณ์
*หมู่ 2 บ้านพี้ใต้
*หมู่ 3 บ้านห้วยตึม
*หมู่ 4 บ้านพี้เหนือ
*หมู่ 5 บ้านพี้กลาง

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ้านพี้ มีพื้นที่ครอบคลุมตำบลบ้านพี้ทั้งหมด

**สถานที่สำคัญ**
องค์การบริหารส่วนตำบลบ้านพี้
*โรงพยาบาลส่งเสริมสุขภาพตำบลบ้านพี้

**อ้างอิง**
บ้านพี้
บ้านพี้
แสงอาทิตย์ (รามเกียรติ์)

แสงอาทิตย์ เป็นตัวละครฝ่ายอธรรมจากเรื่องรามเกียรติ์ โอรสองค์ที่สองของพญาขร เป็นน้องของมังกรกัณฐ์ มีแว่นแก้วสุรกานต์ที่พระพรหมประทานให้เป็นอาวุธ และได้ฝากเก็บไว้ที่พระพรหม หากใช้ส่องไปที่ใครจะทำให้ผู้นั้นถึงแก่ความตาย 
ทศกัณฐ์ใช้ให้แสงอาทิตย์ยกทัพออกไปรบกับพระราม พิเภกทูลพระรามว่าแสงอาทิตย์มีแว่นแก้วสุรกานต์เป็นอาวุธฝากไว้ที่พระพรหม พระรามจึงให้องคตแปลงกายเป็นแสงอาทิตย์ และให้พิเภกแปลงกายเป็นจิตรไพรี พี่เลี้ยงของแสงอาทิตย์ แล้วไปขอแว่นแก้วมาจากพระพรหม เมื่อแสงอาทิตย์สู้พระรามไม่ได้ จึงใช้ให้จิตรไพรีไปขอแว่นแก้วสุรกานต์จากพระพรหม พระพรหมจึงว่ามาเอาไปแล้วทำไมจึงมาขออีก จิตรไพรีรีบกลับมาบอกแสงอาทิตย์ แสงอาทิตย์รู้ตัวว่าหลงกลแล้วก็แข็งใจสู้กับพระรามและถูกศรพรหมมาศของพระรามตายกลางสนามรบ

**ลักษณะหัวโขนและสี**
ใบหน้าสีแดง ปากขบตาจระเข้ บางแห่งว่า ปากแสยะตาโพลง สวมมงกุฎกนก

**อ้างอิง**
หมวดหมู่:ตัวละครในรามเกียรติ์
เบอร์โน

เบอร์โน (Brno) หรือ บรึน (Brünn) เป็นนครในแคว้นเซาท์มอเรเวีย ประเทศเช็กเกีย ตั้งอยู่ในบริเวณที่แม่น้ำสวิตาวากับแม่น้ำสวรัตกามาบรรจบกัน เบอร์โนมีประชากรประมาณ 380,000 คน ทำให้เป็นเมืองใหญ่ที่สุดอันดับที่ 2 ของประเทศ โดยเป็นรองเพียงปราก เมืองหลวงของประเทศ และเป็นหนึ่งใน 100 เมืองใหญ่สุดในสหภาพยุโรป เขตมหานครเบอร์โนมีประชากรเกือบ 700,000 คน
เบอร์โนเป็นอดีตเมืองหลวงของมอเรเวียและศูนย์กลางทางการเมืองและวัฒนธรรมของแคว้นเซาท์มอเรเวีย นครนี้เป็นที่ศูนย์กลางของฝ่ายตุลาการเช็ก โดยเป็นที่ตั้งของศาลรัฐธรรมนูญ ศาลสูงสุด ศาลปกครองสูงสุด และสำนักงานอัยการสูงสุด และหน่วยงานของรัฐอีกจำนวนหนึ่งซึ่งรวมถึงผู้ตรวจการของรัฐสภา และสำนักงานคุ้มครองการแข่งขัน
ศูนย์นิทรรศการเบอร์โนเป็นหนึ่งในศูนย์นิทรรศการที่ใหญ่ที่สุดในทวีปยุโรป อีกหนึ่งวัฒนธรรมคือการประกวดดอกไม้ไฟนานาชาติอิงนิสบรูแน็นซิส ที่ดึงดูดผู้เข้าชมหมื่นกว่าคน
สถานที่ท่องเที่ยวที่มีผู้เข้าชมมากที่สุดของนครคือป้อมและปราสาทชปิลแบร์ก กับอาสนวิหารนักบุญเปโตรและเปาโลบนเนินแปโตรฟdate=June 2022 ส่วนปราสาทอีกแห่งใกล้ตัวนครคือปราสาทแวแวฌี ริมอ่างเก็บน้ำเบอร์โน อนุสาวรีย์สถาปัตยกรรมอีกแห่งของเบอร์โนคือวิลลาทูเกินท์ฮัทที่สร้างตามคติคำนึงประโยชน์ที่ได้รับการบรรจุลงในรายการแหล่งมรดกโลกของยูเนสโกใน ค.ศ. 2001

**ศัพทมูลวิทยา**
ที่มาของชื่อ เบอร์โน (Brno) ยังคงเป็นที่พิพาท โดยคำนี้อาจมาจากภาษาเช็กเก่าว่า brnie ('เป็นโคลน, เฉอะแฉะ') คำอธิบายอื่น ๆ คือมาจากรูปกริยาสลาฟ brniti ('ตั้งเกราะ', 'เสริมกำลัง') หรือมาจากภาษากลุ่มเคลต์ที่เคยมีผู้พูดในบริเวณนี้ก่อนที่ชาวเจอร์แมนิกและชาวสลาฟจะเข้ามาในภายหลัง ทฤษฎีหลังจะทำให้คำนี้คำร่วมเชื้อสายกับคำในภาษากลุ่มเคลต์ที่แปลว่า 'เนินเขา' เช่นคำในภาษาเวลส์ว่า bryn
ตลอดทั้งประวัติศาสตร์ ผู้ที่อาศัยในเบอร์โนก็เรียกนครนี้เป็นภาษาอื่นด้วย เช่น Brünn ในภาษาเยอรมัน, ברין (Brin) ในภาษายิดดิช และ Bruna ในภาษาละติน

**ภูมิประเทศ**

**ภูมิอากาศ**

**ทิวทัศน์เมือง**

**ประชากร**
รายงานจากสำมะโน ค.ศ. 2011 เบอร์โนมีประชากร 385,913 คน โดยกลุ่มชาติพันธุ์ที่มีจำนวนมากที่สุดเท่าที่รายงาน (โดยไม่มีตัวเลือกให้เลือก) ได้แก่ ชาวเช็ก (51.6%), ชาวมอเรเวีย (18.7%), ชาวสโลวัก (1.5%), ชาวยูเครน (0.9%), ชาวเวียดนาม (0.4%) และชาวโปแลนด์ (0.2%) พลเมือง 23.7% ไม่ได้ระบุสัญชาติ 
เบอร์โนประสบกับการเพิ่มขึ้นของประชากรในคริสต์ศตวรรษที่ 19 เนื่องจากการปฏิวัติอุตสาหกรรม และอีกครั้งใน ค.ศ. 1919 จากการรวมเทศบาลรอบนคร

**เมืองพี่เมืองน้อง**
เมืองต่อไปนี้คือเมืองพี่น้อง
*SVK บราติสลาวา ประเทศสโลวาเกีย
*USA แดลลัส สหรัฐ
*HUN แดแบร็ตแซ็น ประเทศฮังการี
*LTU เกานัส ประเทศลิทัวเนีย
*UKR คาร์กิว ประเทศยูเครน
*ENG ลีดส์ ประเทศอังกฤษ สหราชอาณาจักร
*GER ไลพ์ซิช ประเทศเชอนมนี
*POL ปอซนัญ ประเทศโปแลนด์
*FRA แรน ประเทศฝรั่งเศส
*AUT ซังคท์เพิลเทิน ประเทศออสเตรีย
*GER ชตุทการ์ท ประเทศเยอรมนี

**อ้างอิง**

**บรรณานุกรม**
url=https://archive.org/details/monkingardenlost00heni
*Filip, Aleš (2006). Brno – city guide. Brno: K-Public. 80-87028-00-7.
*Gödel, Alois (2006). "Brünn 1679–1684". Brno: ITEM. 80-902297-8-6.
*Procházka, Jiří (2008). "1683. Vienna obsessa. Brunna". Brno: ITEM. 80-903476-6-5.

**แหล่งข้อมูลอื่น**
 เว็บไซต์ทางการ- Official tourist portal
หมวดหมู่:เมืองในประเทศเช็กเกีย
หมวดหมู่:แคว้นเซาท์มอเรเวีย
แม่แบบ:เหตุการณ์ปัจจุบัน/2553 กันยายน 9

*กลุ่มอิสลามหัวรุนแรง โบโก  ฮาราม โจมตีคุกในบาอูจิ ทางตอนเหนือของไนจีเรีย และปลดปล่อยนักโทษกว่า 721 คน  (Al Jazeera)  (Times of India)  (AllAfrica.com)
}
แม่แบบ:เหตุการณ์ปัจจุบัน/2553 กันยายน 10

* กองทัพเรือไทยส่งเรือหลวงปัตตานีและเรือหลวงสิมิลันออกสูทะเลเพื่อปราบโจรสลัดโซมาเลีย ( ไทยรัฐ)
}
ทางหลวงแผ่นดินหมายเลข 103

ทางหลวงแผ่นดินหมายเลข 103 สายร้องกวาง–งาว หรือ ถนนวังซ้าย หรือ สายแพร่–ลำปาง (สายเก่า) เป็นทางหลวงแผ่นดินขนาด 4 ช่องจราจร ไป-กลับ ในเขตทางราบ และขนาด 2 ช่องจราจรในเขตภูเขา (กม. 30+000 ถึง 49+770) เริ่มต้นจากทางหลวงหมายเลข 101 (ถนนยันตรกิจโกศล) ที่บ้านร้องเข็ม อำเภอร้องกวาง จังหวัดแพร่ จากนั้นมีทางหลวงจังหวัดหมายเลข 1154 แยกขวามือไปยัง อำเภอสอง จังหวัดแพร่ และเป็นเส้นทางบนภูเขาผ่าน ตำบลแม่ตีบ อำเภองาว จังหวัดลำปาง จนบรรจบกับถนนพหลโยธิน ที่อำเภองาว จังหวัดลำปาง ระยะทาง 64.345 กิโลเมตร
ทางหลวงแผ่นดินสายนี้แต่เดิมมีชื่อเรียกว่า ถนนวังซ้าย ตั้งชื่อตามนายตุ่น วังซ้าย นายช่างกรมทางหลวง เมื่อวันที่ 10 ธันวาคม พ.ศ. 2493 ตามมติคณะรัฐมนตรีของจอมพล ป. พิบูลสงคราม นายกรัฐมนตรี โดยมีแนวเส้นทางทับทางหลวงแผ่นดินหมายเลข 103 บางส่วน และทางหลวงแผ่นดินหมายเลข 1154 (อำเภอสอง - อำเภองาว) ในภายหลัง กรมทางหลวงได้พิจารณาตัดแนวทางใหม่แทนเส้นทางเดิมที่คับแคบ และประสบปัญหาผ่านพื้นที่อุทยานแห่งชาติแม่ยม ซึ่งไม่อาจขยายเขตทางได้ 
ซึ่งแต่เดิมเส้นทางหลวงหมายเลข 103 นี้ เป็นเส้นทางสายเก่าที่สุดของจังหวัดแพร่ และจังหวัดลำปาง ในสมัยก่อน เมื่อประมาณ 50 กว่าปีที่แล้ว เดิมเป็นเส้นทางคมนาคมที่ต้องเดินทางขึ้นสายเหนือไปทางจังหวัดลำปาง พะเยา เชียงราย และเชียงใหม่ในอดีต แต่ปัจจุบันนี้ ได้กลายมาเป็นเส้นทางไปจังหวัดพะเยา เชียงราย และลำปาง ซึ่งรถโดยสารประทำทาง สายกรุงเทพฯ -เชียงราย (สายใหม่) สายกรุงเทพฯ - แม่สาย และรถประจำทางสายภาคตะวันออกเฉียงเหนือ (ขอนแก่น นครพนม นครราชสีมา) รถประจำทางสายตะวันออกและสายใต้ (ระยอง พัทยา ภูเก็ต) ที่ใช้เส้นทางหลวงหมายเลข 103 นี้ ไปยังจังหวัดพะเยา และเชียงราย เป็นหลัก

**รายชื่อทางแยก**

**ทางหลวงที่เกี่ยวข้อง**

**ทางหลวงแผ่นดินหมายเลข 1154**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
103
3-103
103
103
องคชาตแข็งตัวขณะหลับ

องคชาตแข็งตัวขณะหลับ (Nocturnal penile tumescence, NPT) เป็นภาวะการแข็งตัวขององคชาตในขณะนอนหลับ  เป็นอาการปกติทางกายภาพของเพศชายทุกคนที่ไม่มีภาวะหย่อนสมรรถภาพทางเพศ โดยปกติจะเกิดขึ้นประมาณ 3 ถึง 5 ครั้งในเวลากลางคืน  ขณะร่างกายอยู่ในภาวะหลับตื้น (REM sleep) 
เชื่อกันว่า  NPT  มีส่วนในการรักษาองคชาตให้มีสุขภาพดี

**ประโยชน์ในการวินิจฉัย**
ผู้ปฏิบัติการเกี่ยวกับสุขภาพทางเพศใช้การแข็งตัวขององคชาตยามกลางคืน
เพื่อเช็คดูว่า  คนไข้ที่มีภาวะหย่อนสมรรถภาพทางเพศ  มีสาเหตุมาจากกายหรือจิตใจ
โดยประกอบอุปกรณ์ที่ยืดหยุ่นได้ที่องคชาตของคนไข้เมื่อนอนหลับ
อุปกรณ์นั้นจะสามารถตรวจจับความเปลี่ยนแปลงความหนาของอวัยวะ  และจะส่งข้อมูลไปที่คอมพิวเตอร์เพื่อการวิเคราะห์ต่อไป
ถ้ามีการแข็งตัวในยามกลางคืน  ภาวะหย่อนสมรรถภาพทางเพศก็จะรับวินิจฉัยว่าเป็นสภาวะทางกายที่มีเหตุจากอารมณ์ความรู้สึกทางใจ  เช่นความวิตกกังวลทางเพศ
และถ้าไม่มี  ก็จะวินิจฉัยว่า  เกิดจากเหตุทางกายภาพ

**กลไก**
ยังไม่รู้แน่นอนว่า  NPT  เกิดขึ้นอย่างไร
ในปี ค.ศ. 2005 แบงครอฟต์ตั้งสมมุติฐานว่านิวรอนที่ใช้ norepinephrine เป็นสารสื่อประสาท  ที่อยู่ที่  locus ceruleus  มีฤทธิ์ห้ามการแข็งตัวขององคชาต
และการหยุดการยิงสัญญาณของนิวรอนที่เกิดขึ้นใน REM sleep
อาจส่งผลให้เกิดการทำงานที่เกี่ยวข้องกับฮอร์โมนเพศชาย testosterone มีฤทธิ์กระตุ้น  ปรากฏเป็น NPT
หลักฐานสนับสนุนความเป็นไปได้ว่า  กระเพาะปัสสาวะที่เต็มสามารถส่งผลให้เกิดการแข็งตัวขององคชาต
ได้มีมานานแล้ว  และมีการตั้งชื่อว่า  reflex erection  (การแข็งตัวขององคชาตโดยรีเฟล็กซ์)
เส้นประสาทที่ควบคุมการแข็งตัวโดยรีเฟล็กซ์อยู่ที่ไขสันหลังที่ sacral vertebrae (คือระดับ S2-S4) คือ  กระเพาะปัสสาวะที่เต็มมักจะมีผลเป็นการเร้าเส้นประสาทเหล่านั้นอย่างเบา ๆ มีผลเป็น NPT
ความที่กระเพาะปัสสาวะที่เต็มก่อให้เกิดการแข็งตัว  โดยเฉพาะในเวลานอน
อาจจะได้การสนับสนุนจากประโยชน์ที่ได้รับจากการแข็งตัว  คือเข้าไปห้ามการปัสสาวะ
และดังนั้นก็จะช่วยป้องกันอาการปัสสาวะรดยามกลางคืน  (nocturnal enuresis)  date=December 2011

**เชิงอรรถและอ้างอิง**

**ดูเพิ่ม**
 การแข็งตัวขององคชาต
หมวดหมู่:องคชาต
หมวดหมู่:บุรุษเวชศาสตร์
หมวดหมู่:การนอน
โอลิเวอร์ พูพาร์ต

โอลิเวอร์ พูพาร์ต เกิด 16 กุมภาพันธ์ พ.ศ. 2516 ชื่อเล่น อั๋น เป็นนักแสดงลูกครึ่งไทย-เบลเยี่ยม เกิดที่ประเทศสวิตเซอร์แลนด์ บิดาของเขาเป็นชาวเบลเยี่ยม ส่วนมารดาเป็นชาวไทย โอลิเวอร์มีพี่ชาย 3 คนคือ เฟดเดอริค พูพาร์ต,  ไมเคิล พูพาร์ต, โดมินิค พูพาร์ต และยังมีหลานชายชื่อ ชัยพล จูเลียน พูพาร์ต

**ผลงาน**

**ละครโทรทัศน์**

**มิวสิควิดิโอ**
 จากเพื่อนคนหนึ่ง ของ นัท มีเรีย- ร้อยหัวใจ ของ ธรรพ์ณธร ปาลกะวงศ์ ณ อยุธยา- ไม่ขึ้นใจ ของ อรรถวดี จิรมณีกุล- ฟูมฟาย ของ อรรถวดี จิรมณีกุล

**พิธีกร**
 เกมล่ามหาสนุก (รับเชิญ) ช่อง 5- กรุสมบัติ ช่อง 9

**รางวัล**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงไทยเชื้อสายเบลเยียม
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:นักถ่ายภาพชาวไทย
สิทธิในความเป็นส่วนตัว

สิทธิในความเป็นส่วนตัว เป็นสิทธิขั้นพื้นฐานของกฎหมาย จึงถือได้ว่า สิทธิในความเป็นส่วนตัวนี้ ถือได้ว่าสำคัญเป็นอย่างยิ่ง ปัจจุบันมีการละเมิดสิทธิความเป็นส่วนตัวมากขึ้นเรื่อย ๆ โดยเฉพาะการละเมิดสิทธิความเป็นส่วนตัวในส่วนของการใช้ เทคโนโลยีสารสนเทศ หรือ IT ย่อจาก information technology และการสื่อสารเป็นอย่างมากทั่วทุกมุมโลก โดยเน้นหนักไปในส่วนของข้อมูลทางอินเทอร์เน็ตและการสื่อสารแบบไร้สาย การละเมิดสิทธิเหล่านี้นับวันจะยิ่งมีความรุนแรงเพิ่มขึ้นอยู่ตลอดเวลา

**ความหมาย**
สิทธิในความเป็นส่วนตัว หรือสิทธิส่วนบุคคล หมายถึงสิทธิของบุคคลที่ประกอบไปด้วยสิทธิของบุคคลในครอบครัว เกียรติยศ ชื่อเสียง
หรือความเป็นอยู่ส่วนตัว
ในเรื่องดังกล่าวน่าจะจัดอยู่ในเรื่องของความเป็นอยู่ส่วนตัวซึ่งหมายความว่า สถานะที่บุคคลจะรอดพ้นจากการสังเกต การรู้เห็น การสืบความลับ การรบกวนต่าง ๆ และความมีสันโดษ
ไม่ติดต่อสัมพันธ์กับสังคม โดยทั้งนี้ ขอบเขตที่บุคคลควรได้รับการคุ้มครองและการเคารพในสิทธิส่วนบุคคลก็คือการดำรงชีวิตอย่างเป็นอิสระ มีการพัฒนาบุคลิกลักษณะตามที่ต้องการ
สิทธิที่จะแสวงหาความสุขในชีวิตตามวิถีทางที่อาจเป็นไปได้และเป็นความพอใจตราบเท่าที่ไม่ขัดต่อกฎหมาย ไม่ขัดต่อความสงบเรียบร้อยและศีลธรรมอันดีของประชาชนและไม่เป็นการล่วงละเมิดสิทธิเสรีภาพของผู้อื่น
สิทธิในความเป็นส่วนตัวหรือสิทธิส่วนบุคคลนี้ เป็นสิทธิขั้นพื้นฐาน มีบัญญัติไว้ในรัฐธรรมนูญแห่งราชอาณาจักรไทย พุทธศักราช 2562 มาตรา 32 ความว่า

**กฎหมายที่เกี่ยวข้องกับการคุ้มครองข้อมูลส่วนบุคคล**
ปฏิญญาสากลว่าด้วยสิทธิมนุษยชน 1945 มาตรา 12 ความว่า

**การละเมิดสิทธิความเป็นส่วนตัว**
การละเมิดสิทธิส่วนบุคคล หมายถึง การทำให้ผู้อื่นเกิดความเสียหาย เสียชื่อเสียง ได้รับผลกระทบจากการกระทำนั้น ซึ่งไม่ว่าจะเป็นการกระทำโดยเจตนา จงใจ หรือประมาทเลินเล่อก็ตาม
การละเมิด คือ การประทุษร้ายที่ผิดกฎหมายต่อสิ่งใด ๆ ของบุคคลที่กฎหมายคุ้มครองการละเมิด
ตามประมวลกฎหมายแพ่งและพาณิชย์ มาตรา 420 ความว่า
สิทธิในความเป็นส่วนตัว หมายถึง สิทธิของบุคคลตามหลักขั้นพื้นฐานของกฎหมายที่จะอยู่ตามลำพังโดยปราศจากการรบกวนหรือสอดแทรกจากผู้อื่นที่ทำให้เกิดความเดือดร้อน รำคาญใจ เสียหาย อับอาย หรือการแสวงหาประโยชน์โดยมิชอบ
ความเป็นส่วนตัวของข้อมูลและสารสนเทศ โดยทั่วไปหมายถึง สิทธิที่จะอยู่ตามลำพัง และเป็นสิทธิที่เจ้าของสามารถที่จะควบคุมข้อมูลของตนเองในการเปิดเผยให้กับผู้อื่น สิทธินี้ใช้ได้ครอบคลุมทั้งปัจเจกบุคคล กลุ่มบุคคล และองค์การต่าง ๆปัจจุบันมีประเด็นเกี่ยวกับความเป็นส่วนตัวที่เป็นข้อน่าสังเกตดังนี้
# การเข้าไปดูข้อความในจดหมายอิเล็กทรอนิกส์และการบันทึกข้อมูลในเครื่องคอมพิวเตอร์ รวมทั้งการบันทึก-แลกเปลี่ยนข้อมูลที่บุคคลเข้าไปใช้บริการเว็บไซต์และกลุ่มข่าวสาร
# การใช้เทคโนโลยีในการติดตามความเคลื่อนไหวหรือพฤติกรรมของบุคคล เช่น บริษัทใช้คอมพิวเตอร์ในการตรวจจับหรือเฝ้าดูการปฏิบัติงาน/การใช้บริการของพนักงาน ถึงแม้ว่าจะเป็นการติดตามการทำงานเพื่อการพัฒนาคุณภาพการใช้บริการ แต่กิจกรรมหลายอย่างของพนักงานก็ถูกเฝ้าดูด้วย พนักงานสูญเสียความเป็นส่วนตัว ซึ่งการกระทำเช่นนี้ถือเป็นการผิดจริยธรรม
# การใช้ข้อมูลของลูกค้าจากแหล่งต่าง ๆ เพื่อผลประโยชน์ในการขยายตลาด
# การรวบรวมหมายเลขโทรศัพท์ ที่อยู่อีเมล หมายเลขบัตรเครดิต และข้อมูลส่วนตัวอื่น ๆ เพื่อนำไปสร้างฐานข้อมูลประวัติลูกค้าขึ้นมาใหม่ แล้วนำไปขายให้กับบริษัทอื่น
# บุกรุกสถานที่ส่วนบุคคลโดยมิได้รับอนุญาต

**อ้างอิง**
หมวดหมู่:สิทธิมนุษยชน
สาวิตรี สามิภักดิ์

สาวิตรี สามิภักดิ์ (เกิด 31 ตุลาคม พ.ศ. 2504) ชื่อเล่น ต่อง เป็นนักแสดงและพิธีกรชาวไทย มีผลงานแสดงภาพยนตร์เรื่องแรก ขณะอายุ 20 ปี ในเรื่อง ยอดดรุณี (2524) แสดงคู่กับไกรสร แสงอนันต์ กำกับโดย สมบัติ เมทะนี ต่อมาแสดงในภาพยนตร์ รักจั๊กจี้, รักสุดหัวใจ, จ้าวภูผา ฯลฯ จึงผันตัวรับบทรอง และมาแสดงละคร เช่น จำเลยรัก (2531) แสดงคู่กับลิขิต เอกมงคล

**ประวัติ**
ต่องมีพี่น้องทั้งหมด 6 คนเสียไปคนหนึ่ง จึงเป็นลูกคนที่สามของที่เหลือ 5 คน เธอมีศักดิ์เป็นหลานสาวของสมชาย สามิภักดิ์ สมัยเด็กที่บ้านยากจน พ่อทำงานอยู่บริษัทผลิตนมดูเม็กซ์ ตำแหน่งสุดท้ายคือเป็นหัวหน้าช่างเครื่อง ส่วนแม่เป็นแม่บ้าน ทำงานอยู่บ้านฝรั่ง เป็นเจ้านายจากบริษัทอีสต์ เอเชียติ๊ก ประเทศเดนมาร์ก โดยครอบครัวอยู่ที่บ้านเจ้านายฝรั่งนานอยู่หลายปี และย้ายออกเมื่อฝรั่งกลับประเทศ เมื่อเธออายุ 10 ปี จึงออกมาเช่าบ้านหลังละไม่กี่ร้อยอยู่ในสวนที่บางโคล่ แม่หันมาช่วยป้าขายของ
ด้านการเรียนที่โรงเรียนพระแม่มารีตั้งแต่ชั้นอนุบาล เป็นโรงเรียนคอนแวนต์ พ่อเป็นคาทอลิก ส่วนแม่เป็นพุทธ จบชั้นมัธยมต้นที่โรงเรียนพระแม่มารีแล้ว เธอสอบเข้าเรียนต่อที่โรงเรียนบพิตรพิมุข จนไปสะดุดตาแมวมองเข้า และมาทาบทามให้เธอไปถ่ายแบบโฆษณา มีงานถ่ายโฆษณาตอนม.ศ. 5 จากนั้นเรียนปวส. วิทยาลัยจักรพงษ์ภูวนาถ ช่วงปลายปีของการเรียน ปวส.ปี 1 ชีวิตของเธอก็มาจุดหักเหให้ต้องเข้าวงการบันเทิง ได้แสดงภาพยนตร์เรื่องแรกคือ ยอดดรุณี (2524) แสดงคู่กับไกรสร แสงอนันต์ ผลของการไปแสดงหนัง ทำให้เธอเกือบต้องออกกลางคัน เธอใช้ชื่อในวงการแสดงว่า สาวิตรี สามิภักดิ์ และมีฉายา จารุณี 2 เพราะมีหน้าตาคล้ายกับ จารุณี สุขสวัสดิ์ 
หลังจากนั้นเธอก้าวสู่วงการโทรทัศน์ เล่นเป็นนางเอกละครโทรทัศน์เป็นละครมินิซีรีส์เรื่องแรกเรื่องกาแกมหงส์ ออกอากาศช่อง 7 และมีละครตอนบ่ายของทางช่อง 9 เรื่องสวัสดีคุณครู หลังจากเริ่มแสดงละครโทรทัศน์ คุณสุรางค์ เปรมปรีดิ์ ได้ติดต่อให้เธอไปเป็นพิธีกรรายการนาทีทองโฉมใหม่ ใช้ชื่อรายการว่า "นาทีทอง ประลองยุทธ" ทางช่อง 7 จากนั้นเป็นพิธีกรรายการอีกหลายรายการ แต่ที่สร้างชื่อคือเป็นพิธีกรรายการบ้านเลขที่ 5 ที่เธอทำมานานถึง 12 ปีเต็ม

**ผลงาน**

**ภาพยนตร์**
 2524 ยอดดรุณี - 2525 รักจั๊กจี้ - 2525 แรงรัก - 2526 จ้าวภูผา - 2526 พยัคฆ์สาวใจเพชร - 2527 รักสุดหัวใจ- 2527 เลดี้ฝรั่งดอง - 2528 วัยเรียนเพี้ยนรัก 

**ละครโทรทัศน์**

**ซิตคอม**
 น้องใหม่ร้ายบริสุทธิ์ รับบท สุชญา (แม่น้ำขิง) (รับเชิญ)

**ละครเวที**
 2533 ละครสืบสวนสอบสวน กับดัก จากบทประพันธ์ของ AGATHA CHRISTIEเรื่อง Mousetrap- 2555 ลำซิ่งซิงเกอร์

**พิธีกร**
 นาทีทอง ประลองยุทธ ช่อง 7- ที่นี่กรุงเทพฯ- บ้านเลขที่ 5 ช่อง 5- เวทีไท ช่อง 9- เกมซุปเปอร์ฮิต กับ โน๊ต เชิญยิ้ม ช่อง 9

**โฆษณา**
 ปลากระป๋องปุ้มปุ้ย- น้ำยาล้างจาน ซันไลต์- ผงชูรส ฟ้าไทย- ร้านอาหาร ซานตาเฟ่- แม็กโคร- แป้งทอดกรอบ โกกิ- ซอสปรุงอาหารง่วนเชียง- เครื่องใช้ไฟฟ้า Accord Prevail- เครื่องซักผ้า Panasonic- เตารีดไอน้ำ Philips- พัดลม Sharp- คนอร์ อร่อยชัว- ชุดเครื่องนอนทิวลิป- ผงซักฟอก เปา- ชุดเครื่องครัว MEYER- ร้านเบเกอรี่ S&P- ซอสปรุงสำเร็จ โรซ่า- GO Wholesale พระราม 2- สวนสนุก Dream World

**รางวัล**
 รางวัลโทรทัศน์ทองคำ ครั้งที่ 21 (2549) สาขาดาราสนับสนุนหญิงดีเด่น จากละครเรื่อง ตี๋ตระกูลซ่ง (ช่อง 3)- รางวัลราชบัณฑิตยสถานสรรเสริญ (2555) สาขานักแสดงประกอบหญิง จากละครเรื่อง ปู่ณัฐ (ไทยพีบีเอส)

**อ้างอิง**
 เครือข่ายสังคม- savitee_tong
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:ชาวไทยเชื้อสายเวียดนาม
หมวดหมู่:บุคคลจากเขตบางคอแหลม
วรวุฒิ นิยมทรัพย์

วรวุฒิ นิยมทรัพย์ (เกิด 22 กันยายน พ.ศ. 2514) ชื่อเล่น โอ๊ต เป็นนักแสดงและผู้กำกับละครชาวไทย เข้าสู่วงการด้วยการประกวดโดมอนแมน ปี พ.ศ. 2533 เข้ารอบ 10 คนสุดท้าย ในช่วงแรกมีผลงานการเดินแบบ ถ่ายแฟชั่น ต่อมาเป็นที่รู้จักในทีวีจากโฆษณาโค้ก ชุด เพื่อเมื่องไทยด้วยใจและใจ จากนั้นก็มีผลงานทั้ง มิวสิกวิดีโอ ละครเวที พิธีกร และละครทีวี เช่น วาไรตี้ซิทคอม มหาชนอลเวง (2538) ชีวิตส่วนตัวแต่งงานแล้ว กับ จีน่า แฟนสาว แฟนเด็กอายุห่างกว่าตน 21 ปี ปัจจุบันได้เลิกรากันแล้ว
ปัจจุบันมีบุตรแล้ว ได้บุตรชาย 2 คน ชื่อน้องโอลาฟ คลอดเมื่อวันที่ 7 และน้องโอเลิฟ

**ผลงาน**

**ละครโทรทัศน์**

**ภาพยนตร์ **
 ลมหายใจ สายน้ำ และความรัก (2546)- เสน่ห์อำมหิต (2547)- คุณแม่ขอร้อง (2553) หนังดังสุดสัปดาห์ ช่อง 3- อุโมงค์ผาเมือง (2554)

**ละครเวที**
 บุษบาก๋ากั่น (2537)- สามคนอลเวงโชว์ ตอน สวัสดีปีหมู หนูหลุดแล้ว (2538)- ว่าที่ ศรีสะใภ้ (2541)- Beauties and Heroes (2545)- สามคนอลเวงโชว์ ตอน พาวเวอร์คัพเกิร์ล (2545)- แม่น้ำของแผ่นดิน ปีที่ ๔ ชุด มหาบุรุษแห่งหิมพานต์ (2546) - แก่นเซี้ยว เปรี้ยวซ่า..พวกเรากล้าหาญ (2547)- แม่ยาย ไม่เคยยุ่ง (2548)- แม่น้ำของแผ่นดิน ปีที่ 6 ตอน ความสุขแห่งพระนคร และสุนทรีย์ แห่งสุนทราภรณ์ (2548) รับบทเป็น กิมหงวน ไทยแท้ - นังเหมียวย้อมสี (2554)- รอยรัก รอยฆาตกรรม (2556)

**มิวสิกวิดีโอ**
 เจ็บไปเจ็บมา ของ เจ เจตริน (2534)- Sweetness ของ วงตาวัน (2536)- ขอเถอะฟ้า ของ พงษ์พัฒน์ วชิรบรรจง (2537)- เอาให้ตาย ของ พงษ์พัฒน์ วชิรบรรจง (2537)- สัญญาลูกผู้ชาย ของ ธัญญรัตน์ กิ่งไทร (2538)- ขอเพียงเท่านี้ ของ สมิธแอนด์เชน (2540)- มันไม่เกี่ยว ของ hirockshima (2541)

**โฆษณา**
 แป้งหอมปาล์มโอลีฟ

**กำกับละครโทรทัศน์**
 พันล้านพนันรัก  ทรูโฟร์ยู (2558)- ดวงใจพิสุทธิ์ ช่อง 3 (2559)- ใต้เงาตะวัน ช่อง 3 (2566)- ลมเล่นไฟ ช่อง 3 (2567)

**รางวัล**
 รางวัลโทรทัศน์ทองคำ ครั้งที่ 13 (2541) สาขาดาราสนับสนุนชายดีเด่น จากละครเรื่อง ซอยปรารถนา 2500- คมชัดลึก อวอร์ด ครั้งที่ 2 (2547) สาขานักแสดงสมทบชายยอดเยี่ยม จากละครเรื่อง บ้านภูตะวัน- รางวัลโทรทัศน์ทองคำ ครั้งที่ 29 (2558) สาขาดาราสนับสนุนชายดีเด่น จากละครเรื่อง มาลีเริงระบำ - คมชัดลึก อวอร์ด ครั้งที่ 12 (2558) สาขานักแสดงนำชายยอดเยี่ยม จากละครเรื่อง มาลีเริงระบำ- รางวัลนาฏราช ครั้งที่ 6 (2558) สาขานักแสดงสมทบชายยอดเยี่ยม จากละครเรื่อง มาลีเริงระบำ- เอ็มไทยท็อปทอล์กอะเบาต์ 2015 (2558) สาขาบทบาทขโมยซีนที่ถูกกล่าวถึงมากที่สุด

**อ้างอิง**

**แหล่งข้อมูลอื่น**
 oat_voravudh/
หมวดหมู่:นักแสดงจากจังหวัดเพชรบุรี
หมวดหมู่:นักแสดงชายชาวไทย
หมวดหมู่:ผู้กำกับชาย
หมวดหมู่:ผู้กำกับละครโทรทัศน์ชาวไทย
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
กลุ่มอาการ EEC

กลุ่มอาการ EEC () เป็นโรคผิวหนังชั้นนอกเจริญผิดปกติที่พบน้อยชนิดหนึ่ง ถ่ายทอดทางพันธุกรรมแบบเป็นลักษณะเด่น (autosomal dominant) มีลักษณะเฉพาะคือมีมือก้ามกุ้ง (ectrodactyly) ผิวหนังชั้นนอกเจริญผิดปกติ (ectodermal dysplasia) และมีปากแหว่ง/เพดานโหว่ (cleft lip, cleft palate) ลักษณะอื่นที่พบได้เช่น vesicoureteral reflux, ทางเดินปัสสาวะอักเสบเป็นซ้ำ ท่อน้ำตาอุดตัน สีผมและผิวหนังซีดขาว ฟันหาย ฟันผิดปกติ เคลือบฟันผิดปกติ แสบตาเมื่อเจอแสง (photophobia) บางครั้งอาจมีสติปัญญาบกพร่อง ไตผิดปกติ และสูญเสียการได้ยินได้

**อ้างอิง**
หมวดหมู่:กลุ่มอาการ
หมวดหมู่:โรคผิวหนังจากพันธุกรรม
หมวดหมู่:โรคที่ถ่ายทอดทางออโตโซมลักษณะเด่น
รัฐยูกาตัน

ยูกาตัน (Yucatán) เป็น 1 ใน 31 รัฐของประเทศเม็กซิโก ตั้งอยู่ทางตอนเหนือของคาบสมุทรยูกาตัน รัฐยูกาตันเป็นส่วนหนึ่งของสหรัฐเม็กซิโก เมื่อวันที่ 21 ธันวาคม ค.ศ. 1823 เป็นรัฐลำดับที่ 8 เมืองหลวงของรัฐคือเมืองเมริดา

**อ้างอิง**
ยูกาตัน
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐยูกาตัน
สะบายดี 2 ไม่มีคำตอบจาก..ปากเซ

สะบายดี 2 ไม่มีคำตอบจาก..ปากเซ เป็นภาพยนตร์ออกฉายเมื่อวันที่ 2 กันยายน พ.ศ. 2553 ผลงานกำกับของ ศักดิ์ชาย ดีนาน เจ้าของผลงาน สบายดีหลวงพระบาง ที่ร่วมสร้างกับประเทศลาวในปี 2551 โดยในภาคนี้ได้ถ่ายทำที่ลาวอีกครั้ง และได้นักแสดงคือเรย์ แม็คโดนัลด์ ร่วมกับ คำลี่ พิลาวง นางเอกที่เคยร่วมงานใน สบายดีหลวงพระบาง
ภาพยนตร์เขียนบท กำกับและอำนวยการสร้างโดย ศักดิ์ชาย ดีนาน สร้างโดย บริษัทเอสแอลฟิล์ม โดยมี  ณัฐกูร มุทุกันต์ เป็นผู้อำนวยการสร้างฝ่ายบริหาร

**เรื่องย่อ**
ปอ (เร แม็คโดแนลด์) ผู้กำกับภาพยนตร์หนุ่มที่ล้มเหลวเรื่องความรักและการงาน ซึ่งกำลังจะตกอับ ปอจำใจเดินทางไปรับจ้างถ่ายภาพงานแต่งงาน ที่เมืองปากเซ
ในงานนั้น ปอได้รู้จักกับเพื่อนเจ้าสาวชื่อว่า สอนไพรวัลย์ (คำลี่ พิลาวง) ซึ่งเป็นแรงบันดาลใจทำให้ปอเขียนบทภาพยนตร์เรื่องใหม่ เล่าเรื่องของช่างภาพหนุ่มที่เข้าไปเมืองปากเซ แล้วหลงรักสาวลาว แต่ในความจริงดูเหมือนปอทำอะไรก็ยิ่งล้มเหลว และสอนก็มักจะเข้าใจผิดกับความหวังดีของปออยู่ตลอด เมื่อปอพบความจริงว่า แฟนของสาวเจ้าที่อยู่ฝรั่งเศสกำลังเข้ามาเที่ยวที่เมืองนี้ ก่อนวันจะกลับ ปอจึงหาโอกาส ในการที่จะบอกให้เธอเข้าใจในความรักของเขา

**นักแสดง**
 เรย์ แม็คโดนัลด์ รับบท ปอ- คำลี่ พิลาวง รับบท สอนไพรวัลย์

**เพลงประกอบ**
 เพลง ความรู้สึกบอก ขับร้องโดย วง Cells- เพลง หวาน ขับร้องโดย วง Cells- เพลง วันต่อวัน ขับร้องโดย พงษ์สิทธิ์ คำภีร์

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2011-02-07 - title=สะบายดี 2 ไม่มีคำตอบจากปากเซ (2010)
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่ถ่ายทำในปากเซ
กลุ่มอาการแองเกลแมน

กลุ่มอาการแองเจิลแมน (Angelman syndrome, AS) เป็นโรคพันธุกรรมเกี่ยวกับระบบประสาท มีลักษณะเฉพาะคือผู้ป่วยจะมีความบกพร่องทางสติปัญญาและพัฒนาการ การนอนหลับมีปัญหา มีอาการชัก มีการเคลื่อนไหวผิดปรกติ หัวเราะหรือยิ้มบ่อย แลดูมีความสุขผิดปรกติ
กลุ่มอาการแองเจิลแมนเป็นตัวอย่างที่นิยมใช้ทั่วไปของกระบวนการประทับตราทางพันธุกรรม (genomic imprinting) ซึ่งมักเกิดจากการหลุดหาย (deletion) หรือการยับยั้งการทำงานของยีนบนโครโมโซมคู่ที่ 15 ที่ได้รับมาจากแม่ ในขณะที่ยีนบนโครโมโซมคู่ที่ 15 อีกแท่งหนึ่งซึ่งได้รับมาจากพ่อนั้นถูก "ประทับตรา" (imprint) ไว้ทำให้ไม่มีการทำงาน กลุ่มอาการอีกอย่างหนึ่งซึ่งมีความสัมพันธ์ใกล้ชิดกันเรียกว่ากลุ่มอาการพราเดอร์-วิลลี เกิดจากการหายไปของยีนในตำแหน่งเดียวกันซึ่งได้รับมาจากพ่อ โดยยีนของฝั่งแม่ที่มีอยู่ถูกประทับตราไว้
ชื่อเดิมของกลุ่มอาการแองเจิลแมนคือกลุ่มอาการแฮปปี้พัพเพ็ต (happy puppet syndrome, กลุ่มอาการ "หุ่นกระบอกที่มีความสุข") ซึ่งมักถูกถือว่าเป็นการใช้ชื่อที่ไม่สุภาพ เป็นมลทินกับผู้ป่วย จนปัจจุบันกลายเป็นชื่อไม่ได้รับการยอมรับ
บางครั้งผู้ป่วยกลุ่มอาการแองเจิลแมนอาจถูกเรียกว่า แองเจล (angels, นางฟ้า/เทวดา) ส่วนหนึ่งมาจากชื่อโรคและลักษณะภายนอกที่ดูมีความสุขตลอดเวลา

**ประวัติ**
ไฟล์:Ritratto di fanciullo con disegno Giovanni Francesco Caroto.jpg|thumb|ภาพ "Fanciullo con disegno" ("Boy with a Puppet" หรือ "A child with a drawing") โดย Giovanni Francesco Caroto ประมาณ ค.ศ. 1520
แฮร์รี่ แองเกลแมน (Harry Angelman) ซึ่งเป็นกุมารแพทย์ในวอร์ริงตัน ประเทศอังกฤษ ได้รายงานผู้ป่วยเด็กสามรายที่มีภาวะเช่นนี้ไว้เมื่อ ค.ศ. 1965 ซึ่งในภายหลังแองเกลแมนได้กล่าวว่าได้เลือกใช้คำว่า "Puppet children" (เด็กหุ่น) เพื่ออธิบายกรณีผู้ป่วยเหล่านี้ว่ามีที่มาจากภาพสีน้ำมันที่เขาได้เห็นขณะไปพักผ่อนในอิตาลี

**อ้างอิง**

**แหล่งข้อมูลอื่น**
  Angelman Syndrome Foundation USA-  Angelman Syndrome Association AUS-  Angelman Syndrome Support Education & Research Trust - UK- Health/Conditions_and_Diseases/Neurological_Disorders/Movement_Disorders/Angelman_Syndrome- Angelman syndrome-  Foundation for Angelman Syndrome Therapeutics
หมวดหมู่:ความพิการ
หมวดหมู่:โรคทางพันธุกรรม
หมวดหมู่:ความผิดปกติทางประสาทวิทยา
หมวดหมู่:โรคหายาก
หมวดหมู่:กลุ่มอาการ
หมวดหมู่:โรคผิวหนังจากพันธุกรรม
ทายกรรมที่ไม่เป็นไปตามกฎของเมนเดล

ไฟล์:Gul-Abas-4-O'clock plant.JPG|thumb|Mirabilis jalapa
ไฟล์:Carl Correns.jpg|thumb|Carl Correns
การถ่ายทอดลักษณะทางพันธุกรรมที่ไม่เป็นไปตามกฎของเมนเดล หรือ ทายกรรมที่ไม่เป็นไปตามกฎของเมนเดล (Non-Mendelian inheritance) เป็นคำทั่วไปใช้กล่าวถึงแบบแผนการถ่ายทอดลักษณะทางพันธุกรรมใด ๆ ที่ไม่กระจุกตัวอยู่ในประชากรตามกฎของเมนเดล กฎของเมนเดลที่กล่าวถึงนี้อธิบายการถ่ายทอดลักษณะทางพันธุกรรมที่เชื่อมโยงกับยีนหนึ่ง ๆ ยีนเดียว (single gene) บนโครโมโซมในนิวเคลียส ถ้าเป็นการถ่ายทอดลักษณะทางพันธุกรรมที่เป็นไปตามกฎของเมนเดล พ่อและแม่แต่ละคนจะส่งต่ออัลลีลอย่างหนึ่งในสองอย่างที่มีเพื่อถ่ายทอดลักษณะ ถ้าสามารถทราบถึงจีโนไทป์ (ลักษณะพันธุกรรม) ของพ่อและแม่ได้ จะสามารถใช้กฎของเมนเดลทำนายอัตราการกระจายของฟีโนไทป์ (ลักษณะปรากฏ) ที่คาดว่าจะพบในประชากรรุ่นลูกได้ ทั้งนี้ มีหลาย ๆ สถานการณ์ ที่ทำให้สัดส่วนของฟีโนไทป์ที่พบในรุ่นลูก ไม่เป็นไปตามที่ทำนายไว้ เช่นนี้จึงเรียกว่า "ไม่เป็นไปตามกฎของเมนเดล"

**อ้างอิง**

**แหล่งข้อมูลอื่น**
  non-Mendelian inheritance date=2007-12-21  จาก Duke University
หมวดหมู่:พันธุศาสตร์
การประทับตราทางพันธุกรรม

การประทับตราทางพันธุกรรม (genetic imprinting, genomic imprinting) เป็นปรากฏการณ์ทางพันธุศาสตร์อย่างหนึ่งซึ่งยีนหนึ่งๆ จะแสดงออกเฉพาะเมื่อได้รับมาจากพ่อหรือแม่เท่านั้น ถือเป็นกระบวนการทางการถ่ายทอดลักษณะทางพันธุกรรมซึ่งเป็นอิสระจากกฎการถ่ายทอดพันธุกรรมของเมนเดล ยีนที่ถูกประทับตราจะแสดงออกก็ต่อเมื่ออัลลีล (allele) นั้นๆ ได้รับมาจากแม่ (เช่น H19 หรือ CDNK1C) หรือพ่อ (เช่น IGF-2) เท่านั้น ลักษณะของการประทับตราทางพันธุกรรมเช่นนี้พบได้ในแมลง สัตว์เลี้ยงลูกด้วยนม และพืชมีดอก
การประทับตราทางพันธุกรรมเป็นกระบวนการเหนือพันธุกรรม (epigenetic) ที่มีการเติมหมู่เมธิล (methylation) และการเปลี่ยนแปลงหมู่ฮิสโตน (histone modification) เพื่อให้เกิดมีการแสดงออกของยีนเพียงอัลลีลเดียว (monoallelic gene expression) โดยไม่มีการเปลี่ยนแปลงลำดับของสารพันธุกรรม การระบุตำแหน่งเหนือพันธุกรรมเช่นนี้เกิดขึ้นตั้งแต่เป็นเซลล์ต้นกำเนิด (germline) และจะคงอยู่ในทุกเซลล์ของสิ่งมีชีวิตนั้นๆ ที่เป็นเซลล์โซมาติก
การควบคุมการแสดงออกอย่างเหมาะสมของยีนที่ถูกประทับตรามีความสำคัญต่อการพัฒนาปกติ มีโรคพันธุกรรมหลายโรคที่เกี่ยวข้องกับการเกิดความผิดปกติในกระบวนการประทับตราทางพันธุกรรม เช่น Beckwith-Wiedemann syndrome, Silver-Russell syndrome, Angelman syndrome และ Prader-Willi syndrome เป็นต้น

**ตัวอย่าง**

**กลุ่มอาการเพรเดอร์-วิลลีและกลุ่มอาการแองเกลแมน**
โรคทางพันธุกรรมที่เกี่ยวข้องกับกระบวนการการประทับตราที่ได้รับการอธิบายเป็นครั้งแรกคือกลุ่มอาการเพรเดอร์-วิลลีและกลุ่มอาการแองเกลแมน ทั้งสองโรคเกิดจากการเสียส่วน 15q11-13 ของโครโมโซม (band ที่ 11 ของแขนข้างยาวของโครโมโซมคู่ที่ 15) ยีนในบริเวณนี้มีหลายยีน หนึ่งในนั้นคือยีน SNRPN และ NDN ที่แสดงออกเฉพาะเมื่อได้รับมาจากพ่อเท่านั้น และยีน UBE3A ที่แสดงออกเฉพาะเมื่อได้รับมาจากแม่เท่านั้น หากมีการหลุดหายไปของบริเวณนี้ที่ได้รับมาจากพ่อจะทำให้มีกลุ่มอาการเพรเดอร์-วิลลี (กล้ามเนื้ออ่อนแรง อ้วน อวัยวะเพศไม่เจริญ) ในขณะที่การหลุดหายของบริเวณนี้ที่ได้รับมาจากแม่จะทำให้มีกลุ่มอาการแองเกลแมน (ชัก เคลื่อนไหวผิดปกติ ใบหน้าดูยิ้มแย้มผิดปกติ)

**อ้างอิง**

**แหล่งข้อมูลอื่น**
  geneimprint.com-  Imprinted Gene and Parent-of-origin Effect Database-  J. Kimball's Imprinted Genes Site date=2012-06-27 - Genomic+imprinting-  Harwell Mouse Imprinting Map date=2012-07-03 
หมวดหมู่:อีพีเจเนติกส์
หมวดหมู่:อณูพันธุศาสตร์
หมวดหมู่:การแสดงออกของยีน
หมวดหมู่:Epigenetics
แฝดสามของโครโมโซม

แฝดสามของโครโมโซม (trisomy) เป็นความผิดปกติทางพันธุกรรมอย่างหนึ่งที่ทำให้มีโครโมโซมแท่งหนึ่งๆ สามอัน แทนที่จะเป็นสองอัน ถือเป็นภาวะมีจำนวนโครโมโซมผิดปกติ (aneuploidy) แบบหนึ่ง

**ดูเพิ่ม**
Chromosome Abnormalities
*Aneuploidy
*Karyotype
*Sexual Reproduction
*Monosomy

**อ้างอิง**

**แหล่งข้อมูลอื่น**
หมวดหมู่:เซลล์พันธุศาสตร์
หมวดหมู่:โรคทางพันธุกรรม
ภาวะมีกรดไอโซวาลิริกในเลือด

ภาวะมีกรดไอโซวาลิริกในเลือด (isovaleric acidemia) หรือ ภาวะพร่องเอนไซม์ไอโซวาลิริก เอซิด โคเอ ดีไฮโดรจีเนส (isovaleric acid CoA dehydrogenase deficiency) เป็นโรคทางพันธุกรรมที่พบน้อยโรคหนึ่งทำให้เกิดความผิดปกติในเมแทบอลิซึม ถ่ายทอดทางพันธุกรรมแบบลักษณะด้อย โรคนี้จะทำให้มีการติดขัดในเมแทบอลิซึมของ branched-chain amino acid leucine ถือเป็น organic acidemia อย่างหนึ่ง

**ดูเพิ่ม**
 โรคปัสสาวะน้ำเชื่อมเมเพิล- ภาวะมีกรดเมทิลมาโลนิกในเลือด- ภาวะมีกรดโพรพิโอนิกในเลือด

**แหล่งข้อมูลอื่น**
   Organic Acidemia Association- isovalericacidemia- -187695062-  GeneReviews: The Organic Acidemias
หมวดหมู่:โรคหายาก
หมวดหมู่:โรคของกระบวนการสร้างและสลายกรดอะมิโน
หมวดหมู่:โรคที่ถ่ายทอดทางออโตโซมลักษณะด้อย
ซีโทเทอเรียม

ซีโทเทอเรียม (Cetotherium) ("สัตว์ร้ายวาฬ") หมายถึงสัตว์ปลาวาฬ เป็นสกุลสูญพันธุ์ของวาฬกลุ่ม ซีทาเทอรีส (Cetatheres) มันอาศัยอยู่ในช่วงกลางสมัยไมโอซีนถึงสมัยไพลโอซีนในยุคนีโอจีน เมื่อ 15-10 ล้านปีก่อน มันเป็นญาติของCephalotropis และHerpetocetus จากฟอสซิลของมันระบุว่ามันเป็นอาหารที่ล่าง่ายๆสำหรับ ฉลามขนาดยักษ์เม็กกาโลดอน วาฬมีฟันและ Livyatan melvillei มันมีความยาว 15 ฟุต (4.50 เมตร) และหนัก 1 ตัน อาหารของมันคือ แพลงก์ตอน วาฬชนิดนี้มีขนาดเล็กเมื่อเทียบกับชนิดอื่นมาก และมีน้ำหนักน้อยกว่าชนิดอื่นเช่นกัน มันถือเป็นสายพันธุ์วาฬดึกดำบรรพ์ที่เล็กที่สุด มันกรองแพลงตอนจากน้ำทะเล โดยใช้แผ่นกระดูกในปากของมัน

**อ้างอิง**
หมวดหมู่:วาฬบาลีน 
หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาเหนือ
ยูนิพาเรนทัลไดโซมี

Uniparental disomy (UPD) (แฝดสองของโครโมโซมที่ได้มาจากพ่ออย่างเดียวหรือแม่อย่างเดียว) เกิดจากการได้รับโครโมโซมคู่หนึ่งทั้งสองอัน หรือส่วนหนึ่งของโครโมโซมทั้งสองอัน จากบิดาหรือมารดาเท่านั้น

**พยาธิสรีรวิทยา**
UPD อาจเกิดขึ้นได้แบบสุ่มในช่วงการสร้างเซลล์ไข่และเซลล์อสุจิ หรืออาจเกิดขึ้นในช่วงแรกของการสร้างตัวอ่อน นอกจากนี้ยังอาจเกิดจากกระบวนการ trisomic rescue ได้ด้วย

**ฟีโนทัยป์**
การเกิด UPD ส่วนใหญ่ ไม่ส่งผลต่อลักษณะปรากฏของสิ่งมีชีวิต อย่างไรก็ดีหากเกิดเหตุการณ์ที่ทำให้เกิด UPD ขึ้น ในช่วงไมโอซิส 2 อาจทำให้จีโนทัยป์ของสิ่งมีชีวิตนั้นๆ มีโครโมโซมที่เหมือนกันทุกประการสองอัน ทำให้โรคที่ถ่ายทอดทางพันธุกรรมลักษณะด้อยบางอย่างแสดงอาการออกมาได้ ดังนั้นจึงควรสงสัยว่าจะมี UPD ในผู้ป่วยที่มีอาการของโรคที่ถ่ายทอดทางพันธุกรรมลักษณะด้อยที่มีบิดาหรือมารดาเท่านั้นมียีนที่เป็นพาหะ
หมวดหมู่:เซลล์พันธุศาสตร์
แม่แบบ:เหตุการณ์ปัจจุบัน/2553 กันยายน 16

เมื่อวันที่ 16  กย.53 ได้มีการขุดพบโครงกระดูกของมนุษย์โบราณที่คาดว่าน่าจะมีอายุร่วม 2,000ปี บริเวณโคกพลับ ต.โพหัก อ.บางแพ จ.ราชบุรี
oknation
}
แม่แบบ:เหตุการณ์ปัจจุบัน/2553 กันยายน 14

*ฝรั่งเศสผ่านกฎหมายห้ามสวมผ้าคลุมหน้าในวุฒิสภาด้วยคะแนนเสียง 246-1 แต่ยังต้องได้รับการทบทวนโดยสภารัฐธรรมนูญแห่งฝรั่งเศสก่อนจึงจะมีผลบังคับใช้  (Ynetnews)
}
โมเซอิก (พันธุศาสตร์)

ในเวชพันธุศาสตร์ ภาวะโมเซอิก (mosaisc, mosaicism) หมายถึงภาวะที่สิ่งมีชีวิตหนึ่งๆ มีเซลล์ซึ่งมีจีโนไทป์แตกต่างกันสองแบบที่เจริญมาจากไข่ที่ผสมแล้วใบเดียว mosaicism อาจเป็นผลจากการกลายพันธุ์ระหว่างการเจริญของตัวอ่อนซึ่งเจริญต่อมาเป็นเซลล์เพียงส่วนหนึ่งของเซลล์ที่เจริญเต็มที่แล้ว
นิยามของโมเซอิกอาจคล้ายคลึงกับภาวะไคมีราทางพันธุศาสตร์ ซึ่งทำให้สิ่งมีชีวิตตัวเดียวมีจีโนทัยป์มากกว่าหนึ่งชนิดได้คล้ายกัน ความแตกต่างอยู่ตรงที่ว่าจีโนทัยป์หลายชนิดที่พบในไคมีรามาจากการผสานรวมกันของไซโกตที่ปฏิสนธิแล้วมากกว่าหนึ่งตัว แทนที่จะเกิดจากการกลายพันธุ์หรือการสูญเสียโครโมโซมไปอย่างที่พบในโมเซอิก

**อ้างอิง**
  vivo.colostate.edu - Mosaicism and Chimerism date=2010-06-24 -  medgen.ubc.ca - Chromosomal  Mosaicism date=2007-07-01 
หมวดหมู่:พันธุศาสตร์
ความผิดปกติของโครโมโซม

ความผิดปกติของโครโมโซมหมายถึงการมีความผิดปกติไม่ว่าจะเป็นจำนวนหรือโครงสร้างของโครโมโซมอันใดอันหนึ่งหรือหลายอัน อาจสามารถเห็นได้จากการตรวจเทียบแคริโอไทป์ (โครโมโซมทั้งชุด) ของบุคคลนั้นๆ กับแคริโอไทป์ที่ปกติด้วยการตรวจทางพันธุศาสตร์ ความผิดปกติของโครโมโซมมักเกิดขึ้นจากความผิดพลาดในการแบ่งเซลล์ไม่ว่าจะเป็นไมโอซิสหรือไมโทซิส มีความผิดปกติของโครโมโซมอยู่หลายชนิด สามารถแบ่งได้เป็นสองกลุ่มหลักคือความผิดปกติทางจำนวนและความผิดปกติทางโครงสร้าง

**ความผิดปกติทางจำนวน**
ความผิดปกติทางจำนวนของโครโมโซมเรียกว่าแอนูพลอยดี (aneuploidy) อาจเกิดขึ้นเมื่อบุคคลนั้นๆ มีจำนวนโครโมโซมในคู่หนึ่งๆ เพียงตัวเดียว เรียกว่า โครโมโซมเดี่ยว (monosomy) หรือมีมากกว่าสองตัว เช่น แฝดสามของโครโมโซม (trisomy) แฝดสี่ของโครโมโซม (tetrasomy)
สำหรับในมนุษย์ ตัวอย่างของภาวะที่เกิดจากการมีจำนวนโครโมโซมผิดปกติได้แก่กลุ่มอาการดาวน์ หรือเรียกอีกอย่างว่าแฝดสามของโครโมโซมคู่ที่ 21 กลุ่มอาการเทอร์เนอร์เป็นอีกตัวอย่างหนึ่งของการมีโครโมโซมเดี่ยว โดยผู้ป่วยจะมีโครโมโซมเพศเพียงอันเดียวคือโครโมโซม X โดยไม่มีโครโมโซม Y

**อ้างอิง**
 NHGRI. 2006.  Chromosome Abnormalities

**แหล่งข้อมูลอื่น**
 Chromosome+disorders
หมวดหมู่:ความผิดปกติของโครโมโซม
หมวดหมู่:โครโมโซม
หมวดหมู่:เซลล์พันธุศาสตร์
สำนักจดทะเบียนดาวฤกษ์ระหว่างประเทศ

สำนักจดทะเบียนดาวฤกษ์ระหว่างประเทศ (ISR) ก่อตั้งขึ้นในปี พ.ศ. 2522 เป็นบริษัทซึ่งจำหน่ายผลิตภัณฑ์เกี่ยวกับการจดทะเบียนในหนังสือ Your Place in the Cosmos (ที่ของคุณในจักรวาล) ซึ่งได้รับการจัดพิมพ์โดยบริษัททุก ๆ 2-3 ปี ในปี พ.ศ. 2552 บริษัทได้ผลิตหนังสือออกมา 8 เล่ม ซึ่งรวมไปถึงลูกค้านับตั้งแต่เดือนสิงหาคม พ.ศ. 2547 ถึงเดือนกรกฎาคม พ.ศ. 2550
บริษัทดังกล่าวก่อตั้งขึ้นโดยอีวอร์ ดาวนีย์ในโตรอนโต ซึ่งได้ขายบริษัทให้กับฟีลิส โมเซลล์ ต่อมาบริษัทได้ย้ายสำนักงานใหญ่ไปยังอิงเกิลไซด์ รัฐอิลลินอย ที่ซึ่งบริษัทได้เติบโตอย่างมากผ่านทางการโหมโฆษณา โดยเฉพาะอย่างยิ่งผ่านวิทยุ

**สินค้า**
สินค้าและบริการส่วนใหญ่จะทำการตลาดในรูปของของขวัญหรือสิ่งเตือนความจำ แพกเกจของบริษัทรวมไปถึงใบประกาศนียบัตรทั้งที่มีกรอบและไม่มีกรอบรูป เครื่องเพชรที่ทำขึ้นเป็นของส่วนตัว ของเล่นหรูหราและรูปสัตว์สลักหินโดยระบุ "ชื่อที่ตั้งไว้" ของดาวฤกษ์ตามที่ได้ระบุไว้ในหนังสือ บริการการตั้งชื่อดาวฤกษ์ถูกจำกัดอยู่เพียงการลงทะเบียนไว้ในหนังสือโดยไม่มีการรับรองทางวิทยาศาสตร์หรือการรับรองอย่างเป็นทางการตามนักดาราศาสตร์มืออาชีพ เช่นเดียวกับรายการคำถามพบบ่อยของบริษัท 

**อ้างอิง**

**แหล่งข้อมูลอื่น**
  The International Star Registry's website-  The Official Star Naming FAQ date=2011-04-08 -  The International Astronomical Union's statement on star registries date=2010-02-09 
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2522
เอิร์ก

เอิร์ก เป็นหน่วยของพลังงานและงาน ในระบบหน่วยเซนติเมตร-กรัม-วินาที (CGS) ใช้สัญลักษณ์ย่อว่า "erg" มาจากภาษากรีกว่า  ergon ซึ่งหมายถึง งาน
เอิร์กหาได้จากปริมาณของงานที่เกิดจากแรงหนึ่งดายน์กระทำต่อระยะทางหนึ่งเซนติเมตร ในหน่วยพื้นฐาน CGS มันมีค่าเท่ากับ 1 กรัม × ตารางเซนติเมตร ต่อตารางวินาที
หมวดหมู่:หน่วยพลังงาน
หมวดหมู่:หน่วยซีจีเอส
ห้องสุญญากาศ

ห้องสุญญากาศ
ห้องสุญญากาศ เป็นห้องปิดตายตัวที่อากาศและแก๊สอื่น ๆ ถูกนำออกโดยปั๊มสุญญากาศ ทำให้ภายในมีความดันต่ำ (หรือที่มักเรียกกันว่า สุญญากาศ) ทำให้นักวิจัยสามารถทำการทดลองทางฟิสิกส์หรือทดสอบเครื่องมือกลไกซึ่งต้องใช้งานในอวกาศ เป็นต้น ตัวห้องทำมาจากอะลูมิเนียมทำให้สามารถควบคุมสนามแม่เหล็กภายในจากภายนอกสุญญากาศได้ ในทางกลับกัน ตัวห้องที่ทำจากโลหะจะป้องกันไม่ให้สนามแม่เหล็กภายนอกเข้าไปภายใน
หมวดหมู่:อุปกรณ์ห้องปฏิบัติการ
พระยาพัทลุง (ทองขาว)

พระยาพัทลุง (ทองขาว)  เป็นบุตรพระยาพัทลุง (ขุนคางเหล็ก) เป็นเจ้าเมืองพัทลุงอยู่ 26 ปี แต่เดิมชื่อนายศักดิ์ (ทองขาว) ได้มีการโปรดเกล้าฯ ในปี 2334 เป็นเจ้าเมืองพัทลุง พระยาพัทลุง (ทองขาว) เป็นผู้กล้าหาญเหมือนบิดาคือ ขุนคางเหล็ก ที่ร่วมต้านศึกฯ ทัพของพม่าที่ท่าเสม็ด จนชนะและไปตีเมืองปัตตานีจนได้รับชัยชนะเป็นครั้งที่ 2
ในปี พ.ศ. 2352 พม่ายกทัพเข้ามาตีเมืองถลาง (ภูเก็ต) จึงโปรดเกล้าฯ ให้พระยาพัทลุง (ทองขาว) ยกทัพไปร่วมกับทัพหลวงที่เมืองตรัง ซึ่งก็สามารถยกทัพไปตีเมืองถลางคืนจากพม่าได้สำเร็จ

พระยาพัทลุง (ทองขาว) มีความศรัทธาในพระพุทธศาสนามาก ท่านได้สร้างวัดวัง เมื่อปี พ.ศ. 2359 ที่บ้านลำปำ จังหวัดพัทลุง

พระยาพัทลุง (ทองขาว) ได้ปกครองเมืองพัทลุง ระหว่างปี 2334-2360 รวม 26 ปี หลังจากพระยาพัทลุง (ทองขาว) ได้ถึงแก่อนิจกรรม ก็ได้มีเจ้าเมืองเชื้อสายตระกูลดังกล่าว ปกครองเมืองพัทลุง ติดต่อกันมาเรื่อย ๆ จนถึงปี 2446 รวมการปกครองเมืองพัทลุง 110 ปี ส่วนหนึ่งก็ได้อพยพไปตั้งถิ่นฐานกันในหลายพื้นที่ เช่น จังหวัดตรัง จังหวัดพัทลุง จังหวัดนครศรีธรรมราช จังหวัดสุราษฎร์ธานี จังหวัดสงขลา จังหวัดกระบี่ จังหวัดชุมพร จังหวัดนครปฐม จังหวัดยโสธร จังหวัดบุรีรัมย์ จังหวัดอุบลราชธานี จังหวัดศรีสะเกษ จังหวัดเชียงใหม่ จังหวัดกรุงเทพมหานคร จังหวัดนครสวรรค์ ฯลฯ
พระยาพัทลุง (ทองขาว) เป็นต้นตระกูลที่เกี่ยวโยงกับสกุลสายอื่นๆ อีกจำนวนมาก เช่น ตระกูล ณ พัทลุง สกุลจันทโรจวงศ์ สกุลศิริธร และยังเป็นคุณตาของเจ้าจอมมารดาทรัพย์ในรัชกาลที่ 3 จึงเป็นบรรพบุรุษทางชนนีของสมเด็จพระบรมราชมาตามหัยกาเธอ (พระองค์เจ้าศิริวงศ์) พระอัยกาพระบาทสมเด็จพระพุทธเจ้าหลวง

**ลำดับสาแหรก**

**อ้างอิง**
 ทำเนีนบสกุล ทองขาว และสกุลในเครือ ในเขตจังหวัดต่างๆทั่วประเทศ. กำนันชูชัย ทองขาว รวบรวมและจัดทำ. งานรวมญาติ ๖ เมษายน ๒๕๕๑.
พัทลุง
หมวดหมู่:เจ้าเมืองพัทลุง
หมวดหมู่:สกุล ณ พัทลุง
หมวดหมู่:บุคคลในประวัติศาสตร์กรุงรัตนโกสินทร์
แม่แบบ:ICD-10-TM 2009

บัญชีจำแนกโรคระหว่างประเทศ ฉบับประเทศไทย (อังกฤษ-ไทย) ฉบับปี 2009. สำนักนโยบายและยุทธศาสตร์ สำนักงานปลัดกระทรวงสาธารณสุข, 2552.
พระยาพัทลุง

พระยาพัทลุง อาจหมายถึง- พระยาพัทลุง (ฮุเซน) บุตรสุลต่านสุลัยมาน - พระยาพัทลุง (ขุนคางเหล็ก)- พระศรีไกรลาศ - พระยาพัทลุง (ทองขาว) เป็นบุตรชายพระยาพัทลุง (ขุนคางเหล็ก)- พระยาพัทลุง (เผือก) เป็นน้องชายของพระยาพัทลุง (ขุนคางเหล็ก) - พระยาพัทลุง (น้อยใหญ่) เป็นบุตรชายใหญ่ของเจ้าพระยานคร (น้อย)- พระยาพัทลุง (จุ้ย) เป็นบุตรชายเจ้าพระยาสุรินทราชา (จันทร์) ต้นสกุลจันทโรจวงศ์- พระยาพัทลุง (ทับ) เป็นบุตรชายของพระยาพัทลุง (ทองขาว) - พระยาพัทลุง (น้อย) เป็นบุตรเลี้ยงของพระยาพัทลุง (จุ้ย) - พระยาพัทลุง (เนตร) เป็นบุตรชายคนโตของพระยาพัทลุง (น้อย)